1. česká futbalová liga

1. česká futbalová liga (od sezóny 2024/25 pod sponzorským názvom Chance Liga) je najvyššou futbalovou súťažou v Česku. Hrá v nej 16 mužstiev systémom každý s každým doma-vonku (spolu 30 kôl). Od sezóny 2018/19 po tejto tridsaťkolovej základnej časti nasleduje nadstavbová časť, v ktorej sa tímy rozdelia na tri skupiny: Najlepších šesť tímov základnej časti postúpi do skupiny o titul, v ktorej hrá každý s každým jednokolovo. Tímy od 7. do 10. miesta sa v skupine o umiestnenie stretnú vyraďovacím spôsobom hraným dvojkolovo doma/vonku, celkový víťaz získava finančnú prémiu a lepšie nasadenie do MOL Cupu. Najhorších šesť tímov základnej časti hrá každý s každým jednokolovo o udržanie. Tím na 16. mieste priamo zostúpi do 2. ligy, tímy na 14. a 15. mieste vyzvú v baráži druhý a tretí tím 2. ligy.

 Názov 
Oficiálny názov súťaže obsahuje od sezóny 1997/98 označenie podľa hlavného sponzora. Od sezóny 1997/98 do 2013/14 ním bol Plzeňský prazdroj, takže sa súťaž volala Gambrinus liga. V sezónach 2014/15 a 2015/16 bola generálnym sponzorom spoločnosť Synot a liga niesla názov Synot liga. Plzeňský Prazdroj vlastniaci značku Gambrinus pre ďalšie 4 roky zostal hlavným ligovým sponzorom a na štadiónoch sa naďalej čapovalo výhradne jeho pivo.Lize dá jméno skupina Synot, nový generální sponzor, eurofotbal.cz Po ukončení spolupráce s firmou Synot po sezóne 2015/16 bola najvyššia súťaž niekoľko týždňov bez sponzora, jeden deň pred začiatkom ročníka 2016/17 sa však novým partnerom stala, podľa pôvodného plánu na dva roky, spoločnosť ePojisteni.cz a oficiálnym názvom súťaže bola ePojisteni.cz liga. Po roku však sponzorskú zmluvu spoločnosť nepredĺžila a pre sezónu 2017/18 sa sponzorom stala spoločnosť HET a názvom HET liga. Od sezóny 2018/19 do 2023/24 bola titulárnym sponzorom stávková spoločnosť Fortuna. Od sezóny 2024/25 prebrala toto sponzorstvo stávková spoločnosť Chance.  

 História 
V období Československa existovala Česko-slovenská futbalová liga. Táto liga vznikla v roku 1925 a rozpadom Československa zanikla. Najúspešnejším tímom bola AC Sparta Praha (24 titulov). ŠK Slovan Bratislava získal v česko-slovenskej futbalovej lige 8 titulov a Spartak Trnava získal 5 titulov. Po zániku česko-slovenskej futbalovej ligy vznikla 1. česká a 1. slovenská futbalová liga.

 Prehľad majstrov jednotlivých ročníkov 
+SezónaVíťazVicemajster3. miesto1993/94AC Sparta Praha (1)SK Slavia PrahaFC Baník Ostrava OKD1994/95AC Sparta Praha (2)SK Slavia PrahaFC Boby Brno1995/96SK Slavia Praha (1)SK Sigma OlomoucFK Jablonec1996/97AC Sparta Praha (3)SK Slavia PrahaFK Jablonec1997/98AC Sparta Praha (4)SK Slavia PrahaSK Sigma Olomouc1998/99AC Sparta Praha (5)FK TepliceSK Slavia Praha1999/00AC Sparta Praha (6)SK Slavia PrahaFC Petra Drnovice2000/01AC Sparta Praha (7)SK Slavia PrahaSK Sigma Olomouc2001/02FC Slovan Liberec (1)AC Sparta PrahaFK Viktoria Žižkov2002/03AC Sparta Praha (8)SK Slavia PrahaFK Viktoria Žižkov2003/04FC Baník Ostrava (1)AC Sparta PrahaSK Sigma Olomouc2004/05AC Sparta Praha (9)SK Slavia PrahaFK Teplice2005/06FC Slovan Liberec (2)FK Mladá BoleslavSK Slavia Praha2006/07AC Sparta Praha (10)SK Slavia PrahaFK Mladá Boleslav2007/08SK Slavia Praha (2)AC Sparta PrahaFC Baník Ostrava2008/09SK Slavia Praha (3)AC Sparta PrahaFC Slovan Liberec2009/10AC Sparta Praha (11)FK Baumit JablonecFC Baník Ostrava2010/11FC Viktoria Plzeň (1)AC Sparta PrahaFK Baumit Jablonec2011/12FC Slovan Liberec (3)AC Sparta PrahaFC Viktoria Plzeň2012/13FC Viktoria Plzeň (2)AC Sparta PrahaFC Slovan Liberec2013/14AC Sparta Praha (12)FC Viktoria PlzeňFK Mladá Boleslav2014/15FC Viktoria Plzeň (3)AC Sparta PrahaFK Baumit Jablonec2015/16FC Viktoria Plzeň (4)AC Sparta PrahaFC Slovan Liberec2016/17SK Slavia Praha (4)FC Viktoria PlzeňAC Sparta Praha2017/18FC Viktoria Plzeň (5)SK Slavia PrahaFK Jablonec2018/19SK Slavia Praha (5)FC Viktoria PlzeňAC Sparta Praha2019/20SK Slavia Praha (6)FC Viktoria PlzeňAC Sparta Praha2020/21SK Slavia Praha (7)AC Sparta PrahaFK Jablonec2021/22FC Viktoria Plzeň (6)SK Slavia PrahaAC Sparta Praha2022/23AC Sparta Praha (13)SK Slavia PrahaFC Viktoria Plzeň2023/24AC Sparta Praha (14)SK Slavia PrahaFC Viktoria Plzeň2024/25SK Slavia Praha (8)FC Viktoria PlzeňFC Baník Ostrava

 Najúspešnejšie tímy 
+TímPočet titulovVíťazné sezónyAC Sparta Praha141993/94, 1994/95, 1996/97, 1997/98, 1998/99, 1999/00, 2000/01, 2002/03, 2004/05, 2006/07, 2009/10, 2013/14, 2022/23, 2023/24SK Slavia Praha81995/96, 2007/08, 2008/09, 2016/17, 2018/19, 2019/20, 2020/21, 2024/25FC Viktoria Plzeň62010/11, 2012/13, 2014/15, 2015/16, 2017/18, 2021/22FC Slovan Liberec32001/02, 2005/06, 2011/12FC Baník Ostrava12003/04

 Referencie 

Kategória:Futbal v Česku
Kategória:Najvyššie národné futbalové súťaže
Kategória:Futbalové súťaže v Európe